นายกรัฐมนตรี ยอมรับกังวลสถานการณ์ระบาดของไวรัสโคโรนา แต่ขอให้เชื่อมั่นไทยรับมือสถานการณ์ได้ พร้อมสั่งการควบคุมราคาหน้ากากอนามัย
นายกรัฐมนตรี ยอมรับกังวลสถานการณ์ระบาดของไวรัสโคโรนา แต่ขอให้เชื่อมั่นไทยรับมือสถานการณ์ได้ พร้อมสั่งการควบคุมราคาหน้ากากอนามัยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า การควบคุมการแพร่ระบาดของไวรัสโคโรนา รัฐบาลมีการกักกันโรคในทุกพื้นที่และทุกช่องทาง ทั้งทางบก เรือ อากาศ ชายแดน ด่านตรวจ ช่องทางธรรมชาติ ดังนั้นทั้งบริเวณท่าเรือต่างๆ และคนที่มาจากจีน ต้องถูกกักกันโรค เพื่อคัดกรอง ส่วนการรับคนไทยจากเมืองอู่ฮั่น มีการคัดกรองอย่างดี เพื่อป้องกันการแพร่เชื้อและรัฐบาลตัดสินใจใช้พื้นที่สนามบินอู่ตะเภา ฐานทัพเรือสัตหีบ เป็นสถานที่กักกันโรค เพราะมีความเหมาะสม มีความปลอดภัยและสะดวกในการดูแล ซึ่งขอให้เห็นใจผู้ที่เดินทางกลับมาด้วย เพราะต้องถูกกักตัว 14 วัน ขณะเดียวกันขอให้เห็นใจทหารด้วย เพราะเป็นผู้เสียสละให้ใช้พื้นที่ดังกล่าว อย่างไรก็ตามทีมที่เดินทางไปรับคนไทยก็มีมาตรการป้องกันอย่างดีนายกรัฐมนตรี กล่าวว่า ยังไม่ได้รับรายงานนักท่องเที่ยวชาวเกาหลีติดเชื้อไวรัสโคโรนา หลังกลับจากประเทศไทย แต่ยืนยันรัฐบาลมีมาตรการคัดกรองอย่างดี พร้อมยอมรับกังวลกับสถานการณ์ไวรัสโคโรนาในไทย แต่จะพยายามหยุดยั้งไม่ให้สถานการณ์เข้าสู่การแพร่ระบาดระดับ 3 และได้มีการเตรียมการดูแลแล้ว ดังนั้นแม้จะกังวลแต่ขอให้เชื่อมั่นในมาตรการของกระทรวงสาธารณสุข หากมีการแพร่ระบาดเกิดขึ้นก็จะต้องแก้ไขกันต่อไป พร้อมขอให้สถานการณ์คลี่คลายโดยเร็วนายกรัฐมนตรี ได้สั่งการให้กรุงเทพมหานคร ประสานงานกับกระทรวงพาณิชย์ เพื่อรับซื้อหน้ากากอนามัยจากโรงงาน แล้วตั้งจุดจำหน่ายให้ค้าปลีก ค่าส่ง ให้ประชาชนนทั่วไปมารับซื้อ หากมีการขายเกินราคา จะมีช่องทางให้แจ้ง เพื่อลงโทษต่อไป